KRISTOFOHI A SI HIMI KƐ A SƆMƆMI NÍ TSUMI Ɔ–NÍ KASEMI WOMI February 2017
Awake! womi tɛtlɛɛ ɔ, kɛ Sane Kpakpa Nɛ Je Mawu Ngɔ! womiyo ɔ hami he munyuhi. Moo hyɛ nɔ́ nɛ a ngma a nɔ kɛ dla mo nitsɛ o fiɛɛmi munyuhi.
JUETLI NƐ NGƐ MAWU MUNYU Ɔ MI
Yehowa suɔ wɔ, enɛ ɔ he ɔ, e tsɔɔ wɔ bɔ nɛ e sa kaa waa ba wa je mi ha.
JUETLI NƐ NGƐ MAWU MUNYU Ɔ MI
Yesu gbenɔ ɔ ha nɛ munyu nɛ Satan tu kaa Mawu sɔmɔli be nyɛe maa ye lɛ anɔkuale daa a ji lakpa.
KRISTOFOHI A SI HIMI
Mɛni ji o bimɛ ɔmɛ a susumi ngɛ bɔ nɛ wami plɛ kɛ ba ha a he? Mɛni o ma nyɛ maa pee kɛ ye bua mɛ konɛ a ná nɔ mi mami kaa Yehowa Mawu ji Bɔlɔ ɔ?
JUETLI NƐ NGƐ MAWU MUNYU Ɔ MI
Anɛ be nɛ sa Yehowa hɛ mi ɔ ji jeha pɔtɛɛ ko lo? Kɛ be nɛ ɔ kɔɔ Matsɛ Yemi sane kpakpa a nɛ wa ngɛ fiɛɛe ɔ he ha kɛɛ?
KRISTOFOHI A SI HIMI
A puɛɔ sika kɛ be fuu kɛ peeɔ wa womi ɔmɛ, nɛ a kɛ maneɔ asafo ɔmɛ ngɛ je kɛ wɛ. Enɛ ɔ he ɔ, e sa nɛ waa kɛ nile nɛ gba wa womi ɔmɛ.
JUETLI NƐ NGƐ MAWU MUNYU Ɔ MI
Kɛ si nɛ Mawu wo kaa e ngɛ “hiɔwe he kɛ zugba he” bɔe ɔ haa wɔ hɛ nɔ kami mwɔnɛ ɔ ha kɛɛ?
KRISTOFOHI A SI HIMI
Hɛ nɔ kami ngɛ kaa osɛkɛ. Ke wa pue wa yi mi tɛ ngɛ Mawu si womihi nɛ ngɛ Baiblo ɔ mi ɔ he ɔ, lɔ ɔ ma ha nɛ waa kɛ bua jɔmi maa gblee kahi nɛ waa kɛ maa kpe ɔ mi.